מועצה מקומית

**נחף**

מכרז פומבי מס' 2023/07

**השכרת מבנים להפעלת מזנונים בבתי הספר**

#####

**ספטמבר 2023**

**========================================================**

**כפר נחף, מיקוד 20137, ת.ד. 639, טלפון- 04-9987140 פקס- 04-9985693**

*המועצה המקומית נחף*

**מכרז פומבי מס' 2023/07**

נושא המכרז: **השכרת מבנים להפעלת מזנונים בבתי הספר**

**מסמכי המכרז**

**המסמכים המפורטים מטה וכן כל מסמך ו/או נספח נוסף שהוזכר באחד או יותר מהמסמכים והנספחים האמורים , מהווים חלק בלתי נפרד מהמכרז ויקראו להלן יחד ולחוד , מסמכי המכרז :**

|  |  |
| --- | --- |
| הודעה על המכרז - הזמנה להציע הצעות  |  |
| הוראות למשתתפים במכרז  |  |
| 1. כללי
2. ריכוז מועדים ולוחות זמנים בהליכי המכרז
3. תנאי סף להשתתפות במכרז
4. בדיקות מוקדמות , הבהרות ושינויים
5. קבלת מידע נוסף ומפגש מציעים
6. מילוי מסמכי המכרז
7. חתימה על מסמכי המכרז והמצאת אישורים
8. ערבות להצעה
9. תוקף ההצעה
10. המקום והזמן להגשת ההצעות
11. פתיחת תיבת המכרזים, בדיקת ההצעות ובחירת ההצעה הזוכה
12. חתימת החוזה והמצאת ערבות לקיום החוזה
13. הוצאות
14. הוראות שונות
15. הודעות ונציגות
 |  |
|  |  |
| הצהרת המציע |  |
| החוזה שייכרת עם הזוכה במכרז |  |
| נספח ביטוחים |  |
| נוסח הערבות הבנקאית לצורך השתתפות במכרז ("**ערבות מכרז**") |  |
| נוסח הערבות הבנקאית להבטחת הביצוע ("**ערבות ביצוע**") |  |
| טופס ההצעה |  |
| מפרט – אומדן |  |

# **הודעה על המכרז – הזמנה להציע הצעות**

# **מועצה מקומית נחף**

### מכרז מס' 2023/07

**בעניין השכרת מבנים להפעלת מזנונים בבתי הספר**

1. המועצה המקומית נחף מזמינה בזאת הצעות **להשכרת מבנים להפעלת מזנונים בבתי הספר** .
2. המבנים שיושכרו למשכיר נמצאים בשני בתי ספר יסודיים (יסודי סאמי עבדאלסלאם ויסודי ג') ובשני בתי הספר המקיפים (אבן סינא ואלרסאלה).
3. ניתן לרכוש את חוברת המכרז תמורת תשלום 500 ₪ שלא יוחזרו בשום מקרה בין הוגשה הצעה ובין לאו.
4. המשתתף במכרז יצרף ערבות בנקאית 5000 ₪ (חמשת אלפים ₪ ) שתהא בתוקף עד ליום 28/12/2023 . הערבות תהא לפי הנוסח שבמסמכי המכרז. אי צירוף ערבות בנקאית כנדרש בתנאי המכרז יביא לפסילת ההצעה על הסף. לא תתקבל ערבות מחברת ביטוח או שיק בנקאי או כל תחליף לערבות הבנקאית.
5. פרטים נוספים יוכל המשתתף להשיגם במשרדי המועצה, בימי העבודה הרגילים, וכן בטלפון 04-9987140. המציע יוכל להפנות שאלות הבהרה למועצה עד ליום 24/09/2023 שעה 14.00 למחלקת החינוך באמייל: lishka@nahef.muni.il או moked@nahef.muni.il
6. **ההצעה תוגש במעטפה סגורה בצירוף האישורים הדרושים וזאת עד ליום חמישי 28/09/2023 שעה 15:00 למחלקת המזכירות במועצה לשכת ראש המועצה במסירה אישית. הצעה שתתקבל לאחר מועד זה לא תובא לדיון ולא במסירה אישית במחלקת המזכירות לא תובא לדיון.**
7. המפעיל הזוכה חייב למלות לאחר הנחיות משרד החינוך ומשרד הבריאות לכל סוגי המזון שימכור במזנון.
8. המועצה המקומית וועדת המכרזים רשאים לקחת בחשבון את היכולת הכספית של מגיש ההצעה, ניסיונו בעבודות קודמות ומומחיותו המקצועית בעבודות דומות כולל עמידתו בלוח זמנים.
9. המועצה המקומית לא מתחייבת לקבל ההצעה היקרה ביותר ו/או כל הצעה אחרת, כמו כן, המועצה שומרת לעצמה הזכות לבטל המכרז בכללותו או כל חלק ממנו ולא תהיה למציע הזכות לתבוע או לקבל כל פיצוי כתוצאה מכך .

בכבוד רב

## מוחמד זורי

## ראש המועצה

היום, 10/09/2023

**הוראות למשתתפים במכרז**

1. **כללי**
	1. המועצה המקומית נחף (להלן: "**המועצה**") מזמינה בזאת מציעים להגיש לה הצעות מחיר **ל**השכרת מבנים להפעלת מזנונים בבתי הספר בנחף בהתאם לתנאים המפורטים במסמכי המכרז.
	2. המבנים של המזנונים שיופעלו נמצאים בבתי הספר היסודיים ובתי הספר המקיפים לפי הרשימה בעמוד ההצעה.
	3. כותרות הסעיפים בכל מסמכי המכרז נועדו אך ורק לנוחיות ההתמצאות ואין להן נפקות כלשהי בפרשנות מסמכי המכרז. כמו כן, לצורך פרשנות תנאי המכרז, לא יובא בחשבון הכלל של "פרשנות נגד המנסח", ולפיכך אין לראות בעובדה מסמכי המכרז הוכנו על ידי המועצה ככלי עזר כלשהו בפרשנותם נגדה.
	4. אם תימצא סתירה בין מסמכי המכרז ו/או אי בהירות לגבי האמור בהם, תהיה המועצה רשאית לבחור, לפי שיקול דעתה המלא והמוחלט, את הניסוח הנכון ו/או את הפירוש העדיף של מסמכי המכרז, ולמציע לא תהא כל טענה ו/או תביעה הנובעת מהסתירה ו/או מאי הבהירות כאמור ו/או מהפירוש שנבחר על ידי המועצה. כל סתירה ו/או אי התאמה בין מסמכי המכרז השונים, ו/או בין הוראות שונות בתוך אותו מסמך, יפורשו באופן המרחיב את חובות המציע או את זכויות המועצה.
	5. המועצה רשאית לשנות מעת לעת לפני המועד האחרון להגשת ההצעות למכרז, את מסמכי המכרז, לצורך הוספה, ביטול, או שנוי תנאים קיימים ו/או מכל סיבה אחרת. **כל שינוי יועבר לידיעתו של מי שרכש את מסמכי המכרז לפני המועד האחרון להגשת הצעות**, ומסמכים אלה יהוו חלק בלתי נפרד ממסמכי המכרז ויקבלו עדיפות על פני מסמכים קודמים.
2. **ריכוז מועדים ולוחות זמנים בהליכי המכרז**
	1. להלן טבלה המרכזת את המועדים ולוחות הזמנים לקיום הליכי המכרז:

|  |  |  |
| --- | --- | --- |
| **פעולה** | **מועד ביצוע** | **שעה** |
| מועד פרסום המכרז | 10/09/2023 |  |
| המועד האחרון להגשת שאלות הבהרה | 24/09/2023 | 14:00 |
| המועד האחרון להגשת הצעות למכרז | 28/09/2023 | 14:00 |
| מועד פתיחת ההצעות | 28/09/2023 | 14:15 |
| מועד תוקף הערבות להצעה "ערבות מכרז" | 28/12/2023 |  |

* 1. המועצה תהיה רשאית, בכל עת ועל פי שיקול דעתה הבלעדי והמוחלט, לדחות את המועדים הנקובים בטבלה שבפתח סעיף זה לעיל, בתקופה קצובה נוספת אחת או יותר. הודעות על דחייה כאמור יפורסמו באותה דרך שבה פורסם המכרז, וישלחו לכל מי שמסר למועצה פרטים במעמד רכישת מסמכי המכרז. על המועדים החדשים שיקבעו על ידי המועצה, אם וככל שיקבעו, יחולו כל ההוראות אשר חלו על המועדים שקדמו להם. להסרת ספק מובהר, שאין באמור בסעיף זה לעיל משום התחייבות ו/או הבטחה של המועצה למתן ארכה כלשהי, ולא תהיה למשתתפים במכרז זכות לדרוש מהמועצה ארכה כלשהי.
	2. לא יהיה במימוש זכותה של המועצה להאריך מועדים, בהתאם לסעיף 2.2 לעיל, כדי לגרוע מהוראה אחרת כלשהי במסמכי המכרז ו/או מכל זכות הנתונה למועצה על פי מסמכי המכרז או על פי דין, והמשתתפים במכרז יהיו מנועים ומושתקים מלהעלות כל טענה ו/או תביעה בכל הקשור למימושן ו/או אי מימושן של זכויות המועצה בהתאם להוראות סעיף 2.2 לעיל .

1. **תנאי סף להשתתפות במכרז**
	1. רשאים להשתתף במכרז ולהגיש הצעות אך ורק מציעים שמתקיימים בהם , במועד **האחרון להגשת הצעות למכרז** , **כל** התנאים המצטברים המפורטים להלן:
		1. מציעים יחידים אזרחי ישראל או תאגיד רשום כדין בישראל**.**
		2. המציע **או במקרה של תאגיד התאגיד ו/או מי ממנהליו**  לא הורשעו בעבירה פלילית מסוג עוון ו/או פשע ו/או בעבירה על חוק שכר מינימום, התשמ"ז – 1987 ו/או בעבירה על חוק עובדים זרים (איסור העסקה שלא כדין והבטחת תנאים הוגנים) , התשנ"א – 1991 .

**להוכחת עמידת המציע בתנאי סף זה יצרף המציע תצהיר ערוך כדין בפני עורך דין שלפיו יצהיר המציע שהוא, ובמקרה של תאגיד התאגיד ו/או מי ממנהליו , לא הורשעו בעבירות פליליות כאמור לעיל.**

* + 1. רכש את מסמכי המכרז.

**להוכחת עמידת המציע בתנאי סף זה יצרף המציע קבלה שבה מצויין שהמציע רכש את מסמכי המכרז מהמועצה ושילם את המגיע בעבור מסמכי המכרז בקופת המועצה. לא יתקבל תחליף לקבלה כגון הודעת קיזוז בגין חובה המועצה למציע או על תחליף אחר.**

* + 1. **המציע יצרף אישור ממחלקת הגבייה או מגזבר המועצה שסלק את כל חובותיו למועצה, לרבות חובות בגין ארנונה, היטלים, אגרות ואחרים, ובמידה והוא השכיר בעבר מזנון מהמועצה אישור בגין תשלום כל דמי השכירות להפעלת המזנון בעבר. ללא צירוף אישור זה, ההצעה תיפסל על הסף ולא תידון.**
	1. כל תנאי הסף וכל יתר התנאים והדרישות המפורטים במסמכי המכרז, חייב שיתקיימו במציע עצמו , ולא בגוף משפטי אחר כלשהו, לרבות גוף משפטי הקשור למציע בקשר משפטי כלשהו. עוד יובהר, שאין להגיש הצעה אחת המוגשת על ידי שני מציעים או יותר .
	2. עצם פנייתה של המועצה למציע פוטנציאלי כלשהו להשתתף במכרז, לא תיחשב, כשל עצמה, במפורש או במשתמע, כהוכחה לעמידתו של המציע בתנאים המוקדמים להשתתפות במכרז, וכל משתתף במכרז יהיה חייב בהוכחת עמידתו בכל התנאים האמורים.
	3. כן מובהר במפורש, כי בכל מקרה בו האישורים ו/או התעודות המוגשים על ידי המציע הינם בעלי תוקף מוגבל , נדרש כי אלו יהיו תקפים במועד האחרון להגשת ההצעות במכרז.
1. **בדיקות מוקדמות , הבהרות ושינויים**
	1. המציע יקרא בעיון ויבדוק את כל מסמכי המכרז, ויבחן האם המסמכים מובנים לו, אם אינם מכילים סתירות והאם הם ברורים לו די הצורך להכנת הצעתו למכרז, וכן ישתתף במפגש המציעים/ישיבת ההבהרות/סיור הקבלנים, ככל שנקבעו כאלה, וינקוט בכל האמצעים האחרים הנראים לו כנחוצים כדי לחקור את תנאי ההתקשרות עם המועצה לאספקת השירותים.
	2. הזוכה במכרז יהיה מנוע מלטעון ו/או לבסס תביעות כספיות כלשהן כלפי המועצה עקב אי הכרת ו/או אי ידיעת נתונים כלשהם אודות התנאים לאספקת השירותים ולקיום יתר התחייבויותיו לפי מסמכי המכרז.
	3. ידיעות והסברים נוספים בכל הנוגע למכרז זה בהתאם להוראותיו יימסרו למעוניינים באופן המפורט להלן בהוראות אלו.
	4. אם ימצא המציע סתירות, שגיאות ו/או אי התאמות במסמכי המכרז ו/או יהיה לו ספק כלשהו בקשר למובן המדויק של תנאי או פרט הכלולים בהם, עליו להודיע על כך בכתב , שיימסר למועצה עד לא יאוחר מיום 24/09/2023 בשעה 14.00 . במידת הצורך תימסרנה תשובות בכתב לכל המשתתפים. על המציע לצרף להצעתו את התשובות האמורות כשהן חתומות על ידו, ותשובות אלה יהוו חלק ממסמכי המכרז.
	5. מבלי לגרוע מהאמור לעיל, מוסמכת המועצה ליתן מיוזמתה הבהרות לאמור במסמכי המכרז ו/או לתקן טעויות שנפלו בהם בהודעה בכתב שתימסר לכל המשתתפים באמצעות הפקסימיליה או בדואר אלקטרוני. כל מציע חייב לצרף להצעתו את התשובות וההבהרות מטעם המועצה כאמור לעיל, כשהן חתומות על ידו והן תהוונה חלק בלתי נפרד ממסמכי המכרז.
	6. למען הסר ספק מובהר בזה שרק הבהרות, מידע נוסף, דרישות והוראות נוספות, תיקוני טעויות ושינויים כאמור לעיל שנמסרו **בכתב** (להלן: "מסמכי הבהרות") יחייבו את המועצה, כאשר בכל מקרה של סתירה ו/או אי התאמה בין הוראה כלשהי במסמכי המכרז לבין הוראה כלשהי במסמכי הבהרות כוחן של האחרונות יהיה עדיף. במקרה של סתירה בין הוראה כלשהי במסמך הבהרות מסוים לבין הוראה במסמך הבהרות אחר, כוחה של ההוראה הכלולה במסמך ההבהרות המאוחר יותר יהיה עדיף. המועצה לא תישא באחריות לפירושים ו/או הסברים שיינתנו בעל פה למשתתפים במכרז, ואלה לא יחייבו אותה.
2. **קבלת מידע נוסף**
	1. ידיעות והסברים נוספים בכל הנוגע למכרז זה יוכלו המציעים לקבל ממחלקת חינוך או לשכת המנכ"ל . ניתן לפנות בבקשות לקבלת ידיעות והסברים כאמור עד לא יאוחר מיום 24/09/2023 בשעה 14.00 .
	2. אין באמור לעיל כדי לחייב את המועצה לענות ו/או להיענות לכל פניה של משתתף במכרז. המועצה תהיה רשאית להימנע ממתן מענה כאשר, לפי שיקול דעתה הבלעדי, הפניה אינה מחייבת מתן הבהרה כלשהי.
	3. לאחר חלוף המועד הקבוע כאמור לעיל, לא תישמע ולא תתקבל ממשתתף במכרז כל טענה בדבר סתירה, שגיאה ו/או אי התאמה במסמכי המכרז ו/או בדבר טעות ו/או אי הבנה של פרט כלשהו הקשור במכרז.
3. **מילוי מסמכי המכרז והכנת ההצעה**
	1. אין לכתוב ו/או למלא פרטים בעיפרון באיזה ממסמכי המכרז. אין להשתמש בטיפקס, במקרה שיש צורך לבצע תיקון של רישום שבוצע, יש לסמן " X " על הרישום שרוצים לתקן, ולכתוב **מחדש בעט**.
	2. אין לרשום כל שינוי, תוספת, מחיקה, הערה או הסתייגות במסמכי המכרז, בין בגוף המסמכים ובין במכתב לוואי או בכל אופן אחר שהוא, אלא אם הדבר נתבקש במפורש במסמכי המכרז. כל רישום כזה שלא נתבקש ייחשב כאילו אינו קיים, ובמקרה שלדעת המועצה הוא מהותי עלול הוא לפסול את ההצעה.
	3. הצעת המציע תוגש בשני עותקים לאחר שמולאה על-ידו כנדרש , וכשהיא חתומה על-ידי המציע .
	4. כמו כן , יצורפו שני עותקים של כל מסמכי המכרז כשהם חתומים על-ידי המציע בכל דף ודף בנפרד, על ידי המציע בעצמו , שאם לא כן תיפסל ההצעה.
	5. הצעת המחיר תכלול ביצוע מלא ומשולם של כל הפעילויות וההתחייבויות ללא יוצא מן הכלל שעל המציע לבצע על-פי מסמכי המכרז .
	6. הגשת הצעה למכרז מהווה אישור של המציע לכך שכל פרטי המכרז והאמור במסמכי המכרז ידועים לו , וכי הוא מסכים לאמור בהם וכי הוא מסוגל למלא אחר כל התחייבויותיו שבמסמכי המכרז .
	7. לאחר הגשת ההצעה , לא תתקבל כל טענה של המציע בדבר טעות או אי הבנה בקשר לפרט כלשהו שבמסמכי המכרז.
	8. ידוע למציע כי אינו רשאי לערוך שינוי כלשהו במסמכי המכרז. כל שינוי או הסתייגות ביחס לפרט כלשהו שבמסמכי המכרז , המועצה רשאית לפי שיקול דעתה להתעלם ממנו כאילו לא נכתב או לפסול את ההצעה .
	9. אסור למציע למחוק, לתקן, לגרוע, להוסיף או לשנות את מסמכי המכרז, החוזה והנספחים.
4. **חתימה על מסמכי המכרז והמצאת אישורים**

**חתימה על מסמכי המכרז**

* 1. יש לחתום על **כל מסמכי המכרז** , לרבות חוזה ההתקשרות על נספחיו, ולרבות דף התנאים הכלליים על נספחיו .
	2. על המציע לחתום על כל מסמך ממסמכי המכרז, לרבות על עמודי הוראות אלו ועל החוזה ונספחיו. כל עמוד במסמכי המכרז יישא חתימה של המציע. הצעה שלא תהיה חתומה במלואה ו/או לא תהיה חתומה כחוק על ידי המציע כמפורט להלן לא תובא לדיון.
	3. על מסמכי ההצעה יחתמו מורשי החתימה מטעם המציע, בצירוף חותמת המציע ויצורף אישור של עו"ד על סמכותם לחתום בשם המציע, ועל כי המציע מאשר את אמיתות הפרטים הנקובים בה.
	4. על יתרת מסמכי המכרז יחתמו מורשי החתימה מטעם המציע, בצירוף חותמת המציע ויצורף אישור של עו"ד או רו"ח על סמכותם לחתום בשם המציע.

**המצאת מסמכים ואישורים**

* 1. חובה על המציע לצרף להצעתו מסמכים ואישורים כדלקמן, ולהניחם בתוך מעטפת המכרז:
		1. מסמכים להוכחת עמידת המציע בתנאי הסף כאמור לעיל בסעיף 3 על סעיפי המשנה שבו.
		2. **ערבות בנקאית ע"ס 5000 ש"ח ע"ש המציע שהגיש הצעתו. לא תתקבל ערבות שלא ע"ש המציע. תוקף הערבות יהא עד ליום 28/12/2023 .** הערבות תהיה בנוסח שצורף למסמכי המכרז בלבד. שינוי כלשהו בנוסח יביא לפסילת הערבות ופועל יוצא מכך תיפסל ההצעה על הסף ולא תובא לדיון כלל. **אי המצאת** **ערבות בנקאית, כאמור, תביא לפסילת ההצעה על הסף והיא לא תובא לדיון ועדת המכרזים. מובהר כי לא יתקבל תחליף כלשהו לערבות בנקאית לרבות ערבות מחברת הביטוח ו/או שיק בנקאי ו/או הודעת קיזוז בגין חוב של המועצה למציע .**
		3. **אישור תקף על ניהול פנקסי חשבונות ורשומות** על פי חוק עסקאות גופים ציבוריים (אכיפת ניהול חשבונות), תשל"ו – 1976 על שם המציע בלבד במידה והוא מנהל ספרים, **במידה והוא לא מנהל ספרים עליו להמציא למועצה את האישור הנדרש במעמד חתימת החוזה עם המועצה**.
		4. ככל שמדובר בתאגיד :
* אישור עו"ד או רו"ח אודות מורשי החתימה של התאגיד נכון ליום עריכת המכרז וכן כי מסמכי המכרז נחתמו כדין על ידי המוסמכים לכך.
* דו"ח מרשם החברות שיופק בסמוך ממש למועד הגשת ההצעה במכרז ולכל המאוחר 10 ימים לפני כן , אשר בו יפורטו בעלי המניות של התאגיד , מנהלי התאגיד , המשרד הרשום , הדוחות השנתיים שהוגשו , השעבודים הרובצים על החברה וחובות התאגיד בגין אגרות לרשם החברות . **תאגיד שלא דיווח על מנהלים , משרד רשום ו/או לא שילם אגרות ו/או לא הגיש דוחות שנתיים לרשם החברות לא יהא רשאי להשתתף במכרז**.
* ככל ומדובר בעמותה , יש להמציא אישור ניהול תקין לשנה שקדמה לשנה בה נערך המכרז.
	+ 1. **המציע יצרף אישור ממחלקת הגבייה או מגזבר המועצה שסלק את כל חובותיו למועצה, לרבות חובות בגין ארנונה, היטלים, אגרות ואחרים, ובמידה והוא השכיר בעבר מזנון מהמועצה אישור בגין תשלום כל דמי השכירות להפעלת המזנון בעבר. ללא צירוף אישור זה, ההצעה תיפסל על הסף ולא תידון.**
	1. **מובהר ומודגש – בהדגשת יתר – כי אי צירוף אחד המסמכים או יותר ואי חתימה על כל מסמכי המכרז, לרבות הסכם ההתקשרות על כל נספחיו, מהווה אי עמידה בתנאי הסף וועדת המכרזים לא תידון כלל בהצעה שהוגשה .**
	2. **המציע אינו רשאי להשלים מסמכים לאחר הגשת ההצעה. מסמכים שלא צורפו בעת הגשת ההצעה ולא הונחו במעטפה הסגורה שהונחה בתיבת ההצעות לא יוגשו לאחר מכן.**
1. **ערבות להצעה**
	1. המציע יצרף להצעתו ערבות בנקאית **ע"ס 5000 ש"ח** ע"ש המציע שהגיש הצעתו. **לא תתקבל ערבות שלא ע"ש המציע.** תוקף הערבות יהא עד ליום 28/12/2023 . הערבות תהיה בנוסח שצורף למסמכי המכרז בלבד. שינוי כלשהו בנוסח יביא לפסילת הערבות ופועל יוצא מכך תיפסל ההצעה על הסף ולא תובא לדיון כלל. **אי המצאת** **ערבות בנקאית, כאמור, תביא לפסילת ההצעה על הסף והיא לא תובא לדיון ועדת המכרזים. מובהר כי לא יתקבל תחליף כלשהו לערבות בנקאית לרבות ערבות מחברת הביטוח ו/או שיק בנקאי ו/או הודעת קיזוז בגין חוב של המועצה למציע .**
	2. כל ההוצאות הקשורות במתן הערבות יהיו על חשבון המציע .
	3. אם הצעת המציע תידחה או לא תובא לדיון מכל סיבה שהיא, תשחרר המועצה את שטר הערבות מיד עם ההודעה על דחיית ההצעה, ולא יאוחר מאשר עד תום 60 (שישים) יום מהמועד האחרון להגשת ההצעות למכרז.
	4. אם הצעת המציע תתקבל , תשוחרר הערבות תוך 7 (שבעה) ימים מהיום שהמציע יחתום על החוזה , וימציא ערבות לקיום החוזה ואישור על קיום ביטוחים בהתאם להוראות החוזה .
	5. אם המציע , אשר הצעתו נתקבלה על די המועצה, לא יחתום על החוזה ו/או לא ימציא ערבות לקיום החוזה ו/או אישור על קיום הביטוחים כנדרש בחוזה, כל אלה עד ל- 7 ימים מיום קבלת הודעה על הזכייה , תהיה המועצה רשאית לחלט את הערבות כולה או חלקה , לפי בחירתה , לכיסוי ההפסדים שייגרמו לה על ידי אי קיום התחייבויותיו של המציע ומסירת ביצוען למציע אחר , וזאת מבלי כל צורך להוכיח נזקים ו/או הפסדים ו/או הוצאות כלשהם , וכל זאת מבלי לגרוע ו/או לפגוע בזכויותיה של המועצה לתבוע את נזקיה הממשיים שיהיו גבוהים מסכים הערבות הנ"ל .
2. **תוקף ההצעה**
	1. תוקף ההצעה לתקופה של 90 יום מהמועד האחרון להגשת הצעות.
	2. אם יידרש לכך בכתב ע"י המועצה, יאריך המציע ב- 30 (שלושים) יום נוספים את תוקף הצעתו ואת תוקף הערבות להצעה. מציע שלא יאריך ערבותו כאמור ייחשב כמי שחזר בו מהצעתו למכרז.
3. **המקום והזמן להגשת ההצעות**
	1. את ההצעות המפורטות כולל כל הנספחים והמסמכים המצורפים, יש להכניס למעטפה סגורה אשר תופקד **במסירה אישית** בתיבת המכרזים במשרדי מזכירות המועצה לשכת ראש המועצה עד ל**יום 28/09/2023 שעה** 14:00 הצעות שתשלחנה בדואר, או בדרך אחרת, לא תתקבלנה. **כל מסמכי מכרז אשר יימסרו לאחר המועד והשעה הנקובים לעיל ייפסלו ולא יכללו בדיוני ועדת המכרזים.**

על המעטפות יצוין:

**"המועצה המקומית נחף - מכרז 07/2023**

**להשכרת מבנים להפעלת מזנונים בבתי הספר**

* 1. מעטפות שימסרו לאחר המועד האמור, לא תיפתחנה אלא רק לשם בירור זהות מגיש המעטפה לצורך החזרתה.
	2. יחד עם ההצעה יחזיר המציע למועצה את כל מסמכי המכרז.
	3. אין לרשום על גבי המעטפה את פרטיו של המציע או כל סימן מזהה אחר .
1. **פתיחת תיבת המכרזים , בדיקת ההצעות ובחירת ההצעה הזוכה**
	1. **פתיחת תיבת ההצעות תהיה ביום 28/09/2023 בשעה 14.15 או במועד אחר שיפורסם על לוח המודעות בכניסה למועצה.**
	2. אי הגשת הצעת מחיר ו/או אי השלמת מקום הטעון מילוי ו/או כל שינוי או תוספת שיעשו במסמכי המכרז או כל הסתייגות ביחס אליהם , בין על-ידי שינוי או תוספת בגוף המסמכים או במכתב לוואי או בכל דרך אחרת , עלול לגרום לפסילת ההצעה.
	3. המועצה שומרת לעצמה את הזכות לדרוש מהמציע בעת העיון בהצעתו מידע, נתונים והסברים בכל עניין הקשור בהצעתו, פרטים נוספים ו/או הבהרות נוספות ו/או מסמכים נוספים לשביעות רצונה המלא גם לאחר פתיחת ההצעות ע"מ לבחון את המציע , כשירותו , ניסיונו , חוסנו הכלכלי , מקורות המימון העומדים לרשותו לביצוע העבודה ו/או למתן השירותים נשוא המכרז וסבירות הצעתו. המציע יהיה חייב למסור את המידע , הנתונים , ההסברים , הניתוחים, הפרטים הנוספים , ההבהרות והמסמכים האלה למועצה או למי מטעמה. כן תהיה המועצה רשאית לבחון עם המציע אם הצעתו אינה מבוססת על הבנה מוטעית של נושא המכרז או על הנחות בלתי נכונות. אם יסרב המציע למסור למועצה ו/או למי מטעמה את האמור להנחת דעתה, תהיה המועצה רשאית להסיק מסקנות כפי שתיראנה לה עד כדי פסילת ההצעה.
	4. המועצה תהא רשאית לערוך חקירות ובדיקות לפי ראות עיניה אודות המציעים, כולם או מקצתם, ובכלל זה אודות עברם וניסיונם. בהגשת ההצעה למכרז רואים את המציע כמי שהסכים מרצונו הטוב והחופשי לעריכת בדיקות וחקירות כאמור. מציע שימנע משיתוף פעולה מלא, לשביעות רצון המועצה, בעריכת החקירות והבדיקות כאמור ו/או ימסור מידע לא נכון או מידע חלקי או מידע מטעה למועצה או למי מטעמה, תהיה המועצה רשאית לפסול את הצעתו. כן מתחייב המציע לעדכן את המועצה ללא דיחוי אודות כל שינוי אשר יחול, אם יחול, במידע שמסר בפרק הזמן שיחלוף מאז מסירתו למועצה ועד לקבלת החלטתה בדבר ההצעה הזוכה.
	5. בדיקת ההצעות ובחירת ההצעה הזוכה תבוצע בהליך דו שלבי, כמפורט להלן:
* **שלב א'** : בחינת עמידת המציעים בתנאי הסף להשתתפות במכרז ע"י היועץ המשפטי של המועצה. הצעות שלא יוכיחו עמידה בתנאי הסף כנדרש יפסלו.
* **שלב ב'** : מנהל הרכש במועצה יקבע את ניקוד ההצעה בהתאם לבירור שיעשה עם מנהלי בתי הספר, ועד ההורים וועד המורים. 50 נקודות יינתנו לפי המחיר שיוצע כאשר ההצעה הגבוהה תקבל 50 נקודות והנמוכה ממנה תקבל ניקוד באופן יחסי, 50 נקודות נוספות יינתנו עפ"י שיקול דעת מנהל הרכש לאחר ההתייעצות האמורה לעיל.
* **שלב ג':** לאחר בחינת עמידת המציעים בתנאי המכרז ועיון בניקוד, ועדת המכרזים תיבחן את מסמכי המציעים ותיתן את המלצתה לראש המועצה.
* **שלב ד':** ראש המועצה ייבחן את המלצת ועדת המכרזים, וכן המסמכים של המציעים בשים לב למסמכי המכרז ותנאיו, ויקבל את החלטתו. רצה ראש המעוצה לחרוג מהמלצת ועדת המכרזים, יביא את העניין לדיון וקבלת החלטה בפני מליאת המועצה.
	1. אין המועצה מתחייבת לקבל כל הצעה שהיא,
	2. **תינתן עדיפות לתושבי נחף**.
	3. המועצה רשאית לא להתחשב כלל בהצעה שהיא בלתי סבירה מבחינת מחירה לעומת מהות ההצעה ותנאיה ו/או לעומת מהות המטלות הקבועות בחוזה והנדרשות לביצוע העבודה, או בשל חוסר התייחסות מפורטת לסעיף מסעיפי המכרז שלדעת המועצה מונע הערכת ההצעה כראוי.
	4. המועצה אינה מתחייבת לקבוע את ההצעה היקרה ביותר או כל הצעה שהיא כזוכה, ונשמרת למועצה הזכות לבטל את המכרז בכללותו או כל חלק ממנו.
	5. המציע יודע ומודע כי יכול להגיש הצעה לכל אחד מהמזנונים לפי בחירתו הוא, המועצה בעת בדיקת ההצעות שתתקבלנה תדון בכל מזנון בנפרד ללא כל קשר באחרים. המציע יכול לזכות באחד או יותר מבין המזנונים וזאת בהתאם להצעתו והחלטת המועצה.
	6. בבחירת ההצעה הזוכה , רשאית המועצה לקחת בחשבון שיקוליה את אמינותו , רמתו המקצועית וכושרו של המציע לבצע את החוזה ואת ניסיונו של המציע בהתחשב בחוות הדעת ובפרטים שנמסרו ו/או התבררו על עבודתו במקומות אחרים ו/או עם גופים ציבוריים אחרים ו/או ברשויות מקומיות לרבות ניסיון קודם בעבודה מול המועצה בעבר .
	7. במסגרת בחינת עמידתו של המציע בדרישות הניסיון המוכח הקודם, שומרת המועצה לעצמה את הזכות לבחון כל נתון רלבנטי לדעתה הקשור במציע, לרבות ומבלי לגרוע מכלליות האמור: ניסיונם הקודם של גופים אחרים עם המציע ורמת שביעות הרצון של אותם גופים משירותיו של המציע, סיבות להפסקת התקשרות של גופים אחרים עם המציע, סיבות להימנעות מלממש אופציה להארכת חוזה עם המציע, רמת אמינותו של המציע, וכן הרמה המקצועית, החוסן הכלכלי, רמת הארגון ורמת כח האדם המועסק על ידי המציע. בהגשת ההצעה רואים את המציע כמי שהסכים מרצונו הטוב והחופשי לעריכת בדיקות וחקירות כאמור.
	8. המועצה תהיה רשאית לפסול מציע שקיימת לגביו חוות דעת שלילית מאת הגופים האחרים, בהתייחס לשירותים שסיפק להן. במקרה כאמור תינתן למציע זכות טיעון בכתב או בעל פה לפני קבלת ההחלטה הסופית, הנתונה לשיקול דעתה של ועדת המכרזים.
	9. המועצה תהיה רשאית לדחות הצעה, אם תגיע למסקנה שהיא תכסיסנית ו/או הוגשה בחוסר תום לב.
	10. משתתף שהצעתו לא תתקבל יקבל הודעה בכתב על כך 14 יום לאחר מועד ההחלטה, בדואר רשום אשר אליה תצורף הערבות הבנקאית שהומצאה על ידו.
	11. מועד תחילת העבודה **הינו 01/10/2023 או מועד אחר שהמועצה תקבע בכתב הזכייה של המציע הזוכה.** המועצה שומרת לעצמה את הזכות להודיע לזוכה שיהא עליו להתחיל באופן מידי בביצוע העבודה או לדחות את ביצוע העבודה או להקדימה, הכל לפי שיקול דעתה הבלעדי .
	12. אם משתתף שזכה לא יתחיל בעבודה או יבצע אותה שלא לשביעות רצון המועצה ו/או יוחלט אתו על הפסקת עבודתו תהיה המועצה רשאית אך לא חייבת להתקשר עם המציע השני שנקבע כעונה על תנאי המכרז.
	13. מובהר בזאת להסרת כל ספק כי המועצה רשאית לפי שיקול דעתה לבטל את המכרז או לדחות את ביצועו למועד אחר ובאותו מועד לפרסם מכרז חדש וזאת גם לאחר שנמסרה הודעה למציע על זכייתו , ולמציע שיזכה או לכל מציע אחר , לא תהיינה כל טענות בקשר לכך.
	14. רק חתימת המועצה על החוזה תהווה התקשרות מחייבת.
	15. החלטה על זכיית מציע לרבות הודעה למציע על כך , לא תשמשנה כאישור להתקשרות בחוזה עמו , והמציע לא יהיה רשאי להסתמך על כך.
	16. המועצה תהיה רשאית הן לפני חתימת החוזה והן בתקופת החוזה , להקטין את היקף החוזה ו/או להוציא לפועל רק חלק ממנו לפי שיקול דעתה .
	17. כמו כן , תהיה המועצה רשאית לדחות את תחילת ביצוע החוזה ו/או להתקשר לביצוע רק חלק מן החוזה .
	18. המחירים שנקב בהם המציע יהיו תקפים לתקופה של 36 חודשים מיום תחילת ההתקשרות וכל הזמנה במסגרת המכרז מחייבת את המציע במחירים שנקב בהם בהצעתו שהוגשה במכרז.
	19. תנאי התשלום הינם כאמור בחוזה ההתקשרות המהווה חלק בלתי נפרד ממסמכי המכרז. לא תהיה הצמדה כלשהי למחיר שיוצע במכרז.
	20. במקרה שהזוכה לא יעמוד בהתחייבויותיו על-פי מסמכי המכרז או שיתברר למועצה כי הצהרה כלשהי של המציע שניתנה במכרז אינה נכונה או שהמציע לא גילה למועצה עובדה מהותית אשר לדעת המועצה היה בה כדי להשפיע על קביעתו כזוכה במכרז, רשאית המועצה לבטל את הזכייה במכרז ולחלט את הערבות הבנקאית שצורפה להצעתו , וכן למסור את ביצוע המכרז למי שייקבע על-ידה בין המציע הבא בתור ובין המציע שיזכה במכרז חדש שיפורסם. במקרה כזה הזוכה שהצעתו בוטלה כאמור, יפצה את המועצה על כל הפסד שייגרם לה בגין כך. אין בגובה הערבות כדי לשמש מגבלה לגובה הפיצוי שהזוכה שהצעתו בוטלה , יהיה חייב לשלם למועצה .
1. **חתימת החוזה והמצאת ערבות לקיום החוזה**
	1. עם קביעת הזוכה תימסר לו על כך הודעה בכתב במסירה אישית או בפקסימיליה או בדואר רשום. המציע שיקבע כזוכה מתחייב תוך 7 ימים לחתום על חוזה ההתקשרות ולהמציא תוך מועד זה את כל המסמכים הנדרשים **לרבות ערבות בנקאית בגובה 10% מסה"כ ההצעות** בתוקף עד תום תקופת השכירות בהתאם, להבטחת ביצוע חוזה ההתקשרות לפי הנוסח שנקבע במסמכי המכרז (להלן: "ערבות ביצוע") , וכן אישור על קיום הביטוחים , פוליסות ביטוח ברות תוקף וכל מסמך אחר שיידרש על ידי המועצה להמציא בטרם שיחל בביצוע העבודה. אי חתימה על החוזה ו/או אי המצאת ערבות ביצוע ו/או אי המצאת כל האישורים שהתבקש המציע לפי מסמכי המכרז בטרם התחלת העבודה ו/או אי המצאת כל מסמך אחר שנתבקש להמציא על די המועצה ו/או אי התחלת העבודה תביא לחלוט הערבות הבנקאית שצורפה להצעה .
2. **הוצאות**
	1. כל משתתף במכרז יישא בלעדית בכל העלויות, מכל מין וסוג שהוא, בקשר להשתתפותו במכרז.
	2. המועצה לא תחזיר ולא תשתתף בשום צורה בהוצאות כלשהן של המשתתפים במכרז , לרבות הבדיקות המוקדמות , הערבויות , דמי רכישת מסמכי המכרז , או הוצאות אחרות כלשהן הכרוכות בהגשת ההצעות או הנובעות ממנה.
	3. דמי ביול החוזה והמסמכים האחרים הקשורים בביצוע החוזה יחולו על המציע בלבד, אם וככל שהדין מחייב ביול שכזה.
3. **הוראות שונות**
	1. **תקופת ההתקשרות היא לשלוש שנים, למועצה בלבד שמורה האופציה להארכת תקופת ההתקשרות לשתי תקופות נוספות של שנה אחת בכל פעם ועד 5 שנים בסה"כ. (לצורך ההבהרה שנה הכוונה לשנת לימודים)**
	2. **ההצעות תוגשנה בטפסי ההצעות בלבד, שהם חלק ממסמכי הכרז.**
	3. **המציע יגיש הצעה ויפרט בה הצעתו למבנים שמעוניין לשכור אותם, הדיון יהיה לכל מבנה בבית ספר בנפרד ללא כל קשר עם המבנה בבית ספר אחר.**
	4. המועצה רשאית בכל עת, לפי שיקול דעתה הבלעדי, להפסיק את ההתקשרות על פי החוזה שייכרת בעקבות מכרז זה, מכל סיבה שהיא , בהודעה מוקדמת למציע של 30 יום מראש, ולמציע שזכה במכרז ואתו נכרת החוזה לא תהיינה כל תביעות ו/או טענות, כספיות או אחרות, למעט זכותו לקבל את התמורה המגיעה לו בגין השירותים שניתנו על ידו בפועל, אם ניתנו, עד למועד הפסקת ההתקשרות, כאמור, ובכפוף להוראות המכרז והחוזה שנכרת בעקבותיו.
	5. תחילת ביצוע העבודה , תהא בהתאם לתאריך שיהא נקוב בצו התחלת עבודה שיימסר בידי המציע הזוכה במכרז.
	6. **את מסמכי המכרז ניתן לרכוש במשרדי המועצה, תמורת סכום של 500 ₪ , שלא יוחזר בשום מקרה. ניתן לעיין במסמכי המכרז לפני רכישת מסמכי המכרז במשרדי המועצה בימי העבודה הרגילים עד המועד האחרון להגשה.**
	7. המועצה שומרת לעצמה את הזכות לא להתחשב בפגמים פורמאליים באיזו הצעה שהיא במידה שוויתור כזה לא יגרום נזק למועצה.
	8. בהגשת הצעתו מסכים המציע לכך שהמועצה תהא רשאית, אך לא חייבת, לאפשר למציע שהצעתו חסרה ו/או פגומה, לתקן או להשלים את הצעתו, הכל פי שיקול דעתה המלא, בדרך ובתנאים שתקבע.
	9. המועצה שומרת לעצמה את הזכות , לדחות כל הצעה או את ההצעות כולן ולבטל את המכרז, הכל לפי שיקול דעתה הבלעדי; במקרה של ביטול המכרז לא תהיה המועצה חייבת לפצות את המשתתפים במכרז ו/או לשלם להם תשלום כלשהו.
	10. מבלי לגרוע מכלליות האמור, תהיה המועצה רשאית, לפי שיקול דעתה הבלעדי, לבטל את המכרז בקרות אחת או יותר מהנסיבות הבאות :
	11. חל שינוי נסיבות, או השתנו צרכי המועצה, באופן המצדיק לדעת המועצה את ביטול המכרז;
	12. קיים בסיס לחשד ממשי שהמשתתפים במכרז, או חלקם, תיאמו ביניהם את ההצעות שהגישו למכרז, או פעלו באופן המהווה הסדר כובל או עבירה על פי דין או שיש בו כדי לסכל את מטרות המכרז;
	13. התברר למועצה שנפלה טעות בתנאים ו/או בדרישות המפורטים במסמכי המכרז, או הושמטו מהם נתונים ו/או דרישות שהינם מהותיים, או שהכנת מסמכי המכרז התבססה על נתונים שגויים ו/או בלתי מספקים
	14. עיון במסמכי המכרז : בהתאם לדיני המכרזים נתונה למציעים הזכות לעיין בהצעה הזוכה. העיון יבוצע בתיאום מראש עם המועצה. המועצה תהיה רשאית לדרוש מהמצעים תשלום עבור צילום המסמכים.
	15. ככל שלדעת המציע קיימים בהצעתו חלקים הכוללים סודות מסחריים או עסקיים )להלן: "מידע סודי" אשר לדעתו אין לאפשר למציעים האחרים לעיין בהם, עליו לצרף להצעתו נספח המפרט את המידע הסודי כאמור, ואת הנימוקים שבגינם אין לאפשר למציעים האחרים לעיין בו. כל זאת, למעט הצעותיו הכספיות של המציע ונתונים הנוגעים להוכחת עמידתו בתנאי הסף או בדרישות מהותיות של המכרז אשר יחשפו בכל מקרה.
	16. מציע שלא יצרף להצעתו נספח כאמור לעיל, יחשב כמי שנתן הסכמתו לכך שבמקרה שיזכה במכרז, יהיו המציעים האחרים זכאים לעיין בהצעתו במלואה. הגיש המציע נספח כאמור, ייחשב הדבר כהסכמה מפורשת מצידו להיות מידע זה סודי גם בהצעות המציעים האחרים, ולוויתור מראש על זכותו לעיין במידע זה בהצעותיהם.
	17. בכל מקרה ההחלטה בדבר חשיפה או חיסיון של חלקים בהצעה הינה בסמכותה של ועדת המכרזים של המועצה, אשר רשאית לחשוף גם חלקים שצוינו על ידי המציע כחסויים .
	18. כל מסמכי המכרז הנם רכושה של המועצה. המסמכים מושאלים לרוכשם לשם הכנת הצעתו והגשתה ולא למטרה אחרת כלשהי. על רוכש מסמכי המכרז להחזיר מסמכים אלה, כולם ללא יוצא מן הכלל, בין אם יגיש הצעה ובין אם לאו, ואין הוא רשאי להעתיק אותם, כולם או מקצתם ו/או להשתמש בהם לכל מטרה אחרת. המציע יפצה ו/או ישפה את המועצה בגין כל נזק ו/או הוצאה שיגרמו למועצה בקשר עם אי החזרת המסמכים למועצה ו/או שימוש שעשה המציע במסמכים שלא לצרכי המכרז ו/או העברתם לצד שלישי.
4. **הודעות ונציגות**
	1. בעת רכישת מסמכי המכרז יהיה על המציע להודיע למועצה את כתובתו לצורך מסירת הודעות בכל הקשור במכרז זה, וכן את שמו, מספר הטלפון, מספר הפקסימיליה וכתובת הדואר האלקטרוני של האדם אשר ייצג אותו בכל הקשור במכרז זה. בכל הקשור במכרז זה תעמוד המועצה בקשר עם הנציג עליו יודיע המציע, כאמור לעיל, או עם אדם אחר עליו יודיע המציע בכתב בציון כל הפרטים הנזכרים לעיל .
	2. כל הודעה שתשלח על ידי המועצה בדואר רשום לפי המען שמסר המציע, כאמור לעיל, תחשב כאילו נתקבלה על ידי המציע כעבור 72 (שבעים ושתיים) שעות ממועד מסירתה למשלוח במשרד הדואר. הודעה שתשלח בפקסימיליה/דואר אלקטרוני למספר/כתובת דוא"ל שנמסר על ידי המציע, כאמור לעיל, תחשב כנתקבלה בתחילת יום העסקים הראשון שלאחר שידורה, שניתן עליו אישור טלפוני.

 **מוחמד זורי**

 **ראש המועצה**

**המועצה המקומית נחף**

**מכרז מס' 07/2023**

**להשכרת מבנים להפעלת מזנונים בבתי הספר בנחף**

**הצהרת המציע**

אני הח"מ \_\_\_\_\_\_\_\_\_\_\_\_\_\_\_\_ נושא ת.ז. \_\_\_\_\_\_\_\_\_\_\_ לאחר שהוזהרתי כי עלי לומר את האמת וכי אם לא אעשה כן אהיה צפוי לעונשים הקבועים בחוק, מצהיר מסכים ומתחייב בזה בכתב כדלקמן:

* 1. קראתי בקפדנות את כל מסמכי המכרז לפרטיהם על נספחיהם.
	2. הבנתי את כל האמור במסמכי המכרז והגשתי את הצעתי בהתאם.
	3. אני מסכים לכל האמור במסמכי המכרז ולא אבוא בתביעות כלשהן ו/או בדרישות המבוססות על אי ידיעה ו/או אי הבנה ואני מוותר מראש על טענות כאמור.
	4. לטעמי , תנאי ההשתתפות במכרז (תנאי הסף) סבירים והוגנים ולא אבוא בתביעות ו/או עתירות ו/או דרישות כלשהן כנגד תנאי ההשתתפות במכרז ואני מוותר מראש על כל טענה כאמור.
	5. אני עומד בכל התנאים הנדרשים עפ"י מסמכי המכרז ואנו מקבלים על עצמנו לשכור מזנונן בתנאים המפורטים במסמכי המכרז.
	6. הצעתי מוגשת ללא כל קשר או תיאום עם משתתפים אחרים.
	7. לא הוגש נגדי ו/או נגד מנהל ממנהלינו כתב אישום בגין עבירה שיש עמה קלון ולא הורשענו לא אנו ולא מי ממנהלינו בעבירה שיש עמה קלון.
	8. לא הורשענו לא אנו ולא מי ממנהלנו בעבירה לפי חוק שכר מינימום התשמ"ז – 1987.
	9. לא הורשענו לא אנו ולא מי ממנהלנו בעבירה של העסקת עובדים זרים.
	10. אני מכיר כל הדינים המתייחסים למהות המכרז ומתחייב לפעול לפיהם לרבות לפי השינויים שיחולו מעת לעת.
	11. הצעתי היא בלתי חוזרת ואינה ניתנת לביטול או לשינוי ותהא תקפה במשך 90 יום מהמועד האחרון להגשת הצעות.
	12. אני מסכים כי המועצה תהיה זכאית, אך לא חייבת, לראות בהצעתי ובקבלתה על ידה התחייבות בלתי חוזרת ומחייבת ביני לבינה.
	13. להבטחת קיום הצעתי והתחייבויותיי אני מוסר ערבות כנדרש במסמכי המכרז.
	14. היה והצעתי תתקבל אני מתחייב כי תוך 7 ימים מיום הודעת המועצה על זכייתי במכרז לחתום על כל המסמכים ולהפקיד בידיכם פוליסות ביטוח וערבות ביצוע הכל כנדרש במסמכי המכרז ולהתחיל בהפעלת מבנה המזנון ביום שתורה לי המועצה.
	15. היה ומסיבה כלשהי לא אעמוד בהתחייבויותיי אני מסכים כי הערבות שנמסרה על ידי עם הצעתי במכרז תוגש לגביה על ידי המועצה וסכום הערבות יחולט על ידכם כפיצויים מוסכמים וקבועים מראש.
	16. הצעתי הינה בגדר המטרות והסמכויות הקבועות במסמכי המציע בשמו מוגשת ההצעה, אני זכאים לחתום בשם המציע על הצעה זו ואין כל מניעה על פי כל דין או הסכם לחתימתי על הצעה זו.

\_\_\_\_\_\_\_\_\_\_\_\_\_\_\_\_\_\_\_\_\_\_

 המציע

אני הח"מ \_\_\_\_\_\_\_\_\_\_\_\_\_ , עו"ד של \_\_\_\_\_\_\_\_\_\_\_\_\_\_ (להלן: "**המציע**") מאשר בזה כי ביום \_\_\_\_\_\_\_\_\_ חתם בפני על הצהרה זו מר/גב \_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_ בשם המציע לאחר שהוזהר כדין , וכן כי אצל המציע נתקבלו כל ההחלטות וכל האישורים הדרושים על פי מסמכי ההתאגדות של המציע ועל פי כל דין לחתימת המציע ו/או המצהיר מטעמו על הצהרה זו וכי חתימתו של המצהיר מחייבת את המציע.

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**חותמת עורך הדין מס' רישיון , עו"ד**

**ח ו ז ה**

**חוזה שכירות הפעלת מזנון בב"ס \_\_\_\_\_\_\_\_\_\_\_\_\_**

חוזה שנערך ונחתם במועצה מקומית נחף ביום \_\_\_\_ תאריך \_\_\_\_\_\_\_\_\_\_

**בין:**

 המועצה המקומית נחף

להלן (**המועצה**) מצד אחד.

**לבין:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

להלן (**המפעיל**) מצד שני.

**הואיל** ובתחום ביה"ס קיים מבנה המיועד להפעלת מזנון להלן (**המבנה**).

**והואיל** והמועצה מעוניינת להשכיר למפעיל את המבנה ביחד עם הזכות להפעיל בו מזנון, וזאת בכפוף להתחייבותו של המפעיל להפעיל את המזנון במשך כל תקופת השכירות.

**והואיל** והמפעיל מעוניין לשכור את המבנה ומתחייב להפעיל בו את המזנון במשך תקופת השכירות.

**הוסכם הותנה והוצהר בין הצדדים כדלקמן:**

1. **הגדרות**

**"המפעיל "** לרבות עובדיו, פועליו, וכל אלה הפועלים בשמו ובמקומו, או הפועלים מטעמם.

**"ראש המועצה" –** ראש המועצה המקומית נחף כיום או מי שימלא את מקומו מזמן לזמן.

**המפקח –** מנהל מחלקת חינוך במועצה או כל אדם אחר אשר נתמנה ע"י ראש המועצה כמפקח לצורך חוזה זה לרבות נציג מחלקת רישוי עסקים במועצה.

**תחום שיפוט –** תחום שיפוט מועצה מקומית נחף כיום וכפי שיהיה מזמן לזמן, לרבות הגדלתו.

**" המועצה "** המועצה המקומית כפר נחף.

1. **תקופת החוזה**

2.1 תוקפו של חוזה זה הינו לשלוש שנים החל מיום 01/10/2023 או המועד שיקבע על ידי המועצה בכתב הזכייה שישלח לזכיין ועד 31/08/2026. (לצורך הבהרה, שנה הכוונה לשנת לימודים)

* 1. למועצה שמורה האופציה להאריך את תקופת החוזה ל- שתי תקופות נוספות של שנה אחת בכל פעם.
	2. המועצה רשאית להפסיק את ההתקשרות בכל עת ומכל סיבה שהיא ולפי שיקול שעתה הבלעדי, ומבלי שתידרש לנמק ולא תהיינה למפעיל זכות והעלות טענות ו/או בקשות ו/או תביעות מכל מין וסוג בכל הקשור ו/או הנוגע להפסקה. הודעה כאמור תינתן 30 יום מראש ובכתב לפני הפסקת ההתקשרות.
1. **מהות העבודות נשוא החוזה**
	* 1. **המבנה המושכר למפעיל אך ורק לצורך הפעלת מזנון בבית הספר בזמן הפעילות של בית הספר בלבד.**
		2. **הציוד שישתמש בהם יסופקו ע"י המפעיל והם יהיו בבעלותו הוא ובאחריותו הבלעדית ועל חשבונו.**
		3. **החומרים אשר ימכרו במזנון יהיו תחת פיקוח המשרדים הרלוונטיים כמו משרד החינוך, משרד הבריאות ואחרים ועמידה בתקן הישראלי ועליו הוא להבטיח את עמידתם בתנאים הדרושים ועפ"י התקן המקובל.**
		4. **אין למכור בתחום המזנון או בית הספר משקאות או מאכלים לא מאושרים לרבות משקאות אנרגטיות, כמו XL או אחרים. וכמו כן המשקאות שימכרו יהיו בבקבוקים מפלסטיק או פחיות ולא מבקבוקי זכוכית.**
		5. **מחיר המוצרים וסוגיהם יהיו בפיקוח המועצה המקומית, הנהלת בית הספר לרבות ועדי הורים, והמשרדים המוסמכים לכך כמו משרד הבריאות ואחרים.**
		6. **על המפעיל למלות אחר כל ההוראות והדרישות של משרד הבריאות ו/או המועצה והמשרדים האחרים הרלוונטיים להוצאת רישיון ניהול עסק לפי דרישות מחלקת רישוי עסקים במועצה.**
		7. **הוצאות חשמל יהיו ע"ח המפעיל ועליו לדאוג להתקנת מונה על חשבונו במידה ולא מותקן בבנין מיד עם תחילת החוזה.**
2. **הצהרותיו והתחייבויותיו של המציע**
	1. המפעיל מצהיר בזאת כי הוא ראה את המבנה לפני הגשת הצעתו, וכי הוא שוכר אותו כמות שהוא, ויהא חייב לבצע על חשבונו כל עבודה שהיא, הדרושה להכשרתו ו/או להתאמתו של המבנה להפעלת מזנון , על כל המשתמע מכך.
	2. המפעיל מצהיר שהוא ידע והוסבר לו כי דמי השכירות מתייחסים לתקופה של 12 חודשים מלאים בשנה, והמפעיל אינו פטור מתשלום דמי השכירות בתקופה שבה המזנון סגור עקב השבתת פעילות מלאה בבית הספר, או בתקופת חופשות, או שביתות מכל סיבה, או חודש רמדאן וכו'.
	3. המפעיל יודע שבבתי הספר היסודיים מסופקים ע"י משרד החינוך מנות חמות לחלק מתלמידי בית הספר
	4. המפעיל אחראי על ניקיון המזנון והסביבה הקרובה למזנון ועליו לדאוג להצבת פחי אשפה .
	5. **המפעיל מתחייב שבתום תקופת השכירות ו/או בעת הפסקת ההתקשרות ו/או בעת ביטול הסכם ההתקשרות יפנה המפעיל את המזנון וימסרו למועצה נקי מכל אדם וחפץ והוא לא יהא זכאי לקבל מהמועצה כל החזר עבור השקעתו בהתאמת המבנה למזנון.**
	6. **המפעיל מצהיר כי אם יזכה במכרז עליו לשלם את סכום השכירות מראש, בהמחאות דחויות ו/או בכרטיס אשראי תוך 10 ימים מיום קבלת הודעה על הזכייה.**  **זוכה שלא ימציא קבלות על תשלום דמי השכירות בהתאם ייחשב הדבר כי הוא וותר על זכייתו.**
3. **קצב ביצוע העבודה**

5.1 המפעיל יפעיל את המזנון בכל יום שבו מתקיימים לימודים במוסד לרבות לימודים שמתקיימים בתקופת החופשות ו/או ימים שמתקיימים בהם בחינות ו/או לפי דרישת המנהל של בית הספר.

1. **שכר החוזה**
	1. המפעיל ישלם למועצה סך של \_\_\_\_\_\_\_\_\_\_\_\_\_\_\_\_\_ ₪, במלים (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) עבור כל תקופת השכירות נשוא המכרז. עבור השכרת המזנונים בבתי הספר \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. התשלום יבוצע תוך 10 ימים מיום ההודעה על הזכייה .

דמי השכירות יתייחסו לתקופה של 12 חודשים מלאים בשנה, והמפעיל אינו פטור מתשלום דמי השכירות בתקופה שבה המזנון סגור עקב השבתת פעילות מלאה בבית הספר, או בתקופת חופשות, או שביתות מכל סיבה, או חודש רמדאן וכו'.

1. **נזיקין וביטוח**
	1. המפעיל יהא חייב לבטח את כל עובדיו בביטוח חבות מעבידים כחוק.
	2. המפעיל יבטח את המבנה שיופעלו על ידו בביצוע העבודות נשוא המכרז בביטוח צד ג', למשך כל תקופת החוזה, והוא מתחייב להמציא העתק פוליסות הביטוחים כאמור תוך 7 ימים מחתימת החוזה.
	3. המפעיל מתחייב להמציא פוליסת ביטוח כללית המכסה את **אחריותו וכן את אחריותה של המועצה לנזקי צד שלישי**, שייגרמו עקב ביצוע הפעלת המזנון על ידי המפעיל , בין נזקי רכוש ובין נזקי גוף, והעתק הפוליסה יומצא למועצה תוך 20 ימים מיום חתימת החוזה. סכום הביטוח יהיה 1 מיליון ש"ח למקרה ו- 2 מיליון ש"ח לתקופה. המועצה תהיה מוטבת בפוליסת הביטוח.
2. **פיצוי מוסכם עקב הפרת ההסכם**
	1. המציע ישלם למועצה פיצוי מוסכם מראש בסך של 20,000 ש"ח למקרה והוא יקבל 3 התראות מטעם המועצה על ביצוע לקוי של העבודות ו/או למקרה והוא יחדל מלקיים אחרי התנאים המוקדמים להעסקתו על-פי חוזה זה, כפי שפורסם בעיתונות ו\או כפי שנקבעו בדף המידע הכללי של המכרז, ו\או למקרה והוא יפר את אחת מהצהרותיו ו\או מהתחייבויותיו על-פי חוזה זה כמפורט לעיל.
	2. אין באמור בסעיף 9.1 בכדי לשלול את זכותה של המועצה לתבוע נזקים אחרים ו/או גבוהים יותר עקב מעשיו ו/או מחדליו של המציע .
	3. מוסכם בזאת, כי אם המועצה תאלץ לנקוט בצעד דרסטי של סילוק המציע וביטול החוזה, כאמור בסעיף 10, הפיצוי המוסכם מראש יעמוד על סך של - 40.000 ש"ח .
	4. בכפוף לאמור לעיל, יחול חוק החוזים (תרופות בשל הפרת חוזה) על הפרת הוראותיו של הסכם זה.
3. **סילוק המפעיל וביטול החוזה**
	1. המועצה תהא רשאית לסלק את המפעיל ולבטל את החוזה למקרה והוא יקבל 3 התראות על הפעלה לקויה של המזנון, ו/או למקרה והוא יחדול מקיום את התנאים המוקדמים להתקשרות אתו בנשוא המכרז, כפי שפורסמו בעיתונות, ו/או כפי שנקבעו בדף המידע הכללי לגבי המכרז ו/או למקרה והוא יפר את אחת מהצהרותיו ו/או מהתחייבויותיו על - פי חוזה זה כמפורט לעיל.
	2. הודעה על סילוק המציע תינתן 7 ימים מראש.
	3. מבלי לגרוע מהאמור, המועצה רשאית בכל עת ומכל סיבה שהיא ומבלי שתידרש לנמק את החלטתה , להודיע למפעיל על הפסקת ההתקשרות וזאת בהודעה מראש של 30 ימים , והמפעיל לא יהא רשאי להעלות טענות כלשהן נגד החלטת המועצה להפסיק את ההתקשרות ולא יהא זכאי לפיצוי כלשהו בגין הפסקת ההתקשרות .
4. **אי קיומן של יחסי עובד מעביד**

מוסכם ומוצהר ע"י הצדדים, כי המציע הינו במעמד של קבלן עצמאי וכי העובדים שיופעלו על ידו יהיו עובדיו בלבד ולא יחולו בינם לבין המועצה יחסי עובד ומעביד. המציע אחראי לתשלום כל תשלום לעובדים שיפעלו מטעמו לרבות כל תשלום המחוייב עפ"י כל דין.

1. **אחריות המציע**
	1. המציע יהיה אחראי אחריות מלאה ומוחלטת לכל ובגין כל תאונה, מחלה, נכות, חבלה או נזק איזשהו וללא יוצא מן הכלל שייגרמו למועצה ו/או לעובדיה ו/או לשלוחיה ו/או למי שבא מטעמה ו/או לאדם אחר כלשהו, לגוף ו/או לרכוש, לרבות נזקים לצדדי ג' , בשל מעשה או מחדל מכל מין וסוג שהוא של המציע ו/או עובדיו ו/או שלוחיו ו/או הבאים מטעמו בקשר ובכל הנובע, במישרין או בעקיפין, ממתן שירותי \_\_\_\_\_\_\_\_\_\_\_ ו/או ממעשה או מחדל של המציע ו/או עובדיו ו/או שלוחיו ו/או הבאים מטעמו והקשורים במישרין או בעקיפין בביצוע התחייבויות המציע לפי חוזה זה. המציע יפצה את המועצה ו/או הניזוק לפי המקרה בכל דמי נזק שיגיעו. המציע משחרר לחלוטין ומראש את המועצה, עובדיה, שלוחיה וכל הבא מטעמה, מכל אחריות וחבות לכל ובגין כל תאונה, מחלה, נכות, חבלה, נזק כספי או נזק אחר שארעו כתוצאה מהאמור לעיל לגוף ו/או לרכוש בכל עילה שהיא.
	2. המציע מתחייב לשלם כל סכום שיפסק לעובד או לכל אדם כתוצאה מתאונה או נזק כלשהו בקשר למתן שירותי \_\_\_\_\_\_\_ ו/או ממעשה או מחדל הקשורים במישרין או בעקיפין בביצוע התחייבויות המציע לפי חוזה זה.
	3. המציע מתחייב לפצות ולשפות בשלמות את המועצה על כל נזק וכנגד כל תביעה או דרישה מכל עילה שהיא, שתוגש נגדה ו/או נגד מי מעובדיה ו/או שלוחיה ו/או הבאים מטעמה בגין כל תאונה, חבלה, מחלה או נזק לכל אדם, לגוף ו/או לרכוש, לרבות ההוצאות המשפטיות שיגרמו , כתוצאה מפעילות המציע או מי מטעמו בקשר למתן שירותי \_\_\_\_\_\_\_ ו/או ממעשה או מחדל הקשורים במישרין או בעקיפין בביצוע התחייבויות המציע לפי חוזה זה. אם תתבע המועצה ו/או מי מעובדיה ו/או שלוחיה ו/או הבא מטעמה על נזק שנגרם כתוצאה מהאמור לעיל יהיה על המציע לסלק את התביעה כנגדם או לשלם כל סכום שייפסק לחובתם ו/או לחובת מי מהם ע"י בית המשפט ו/או הערכאה המשפטית המוסמכת.
	4. המציע יהיה אחראי וישפה את המועצה בגין כל נזק שיגרם לה עקב שגיאה מקצועית של המציע וכל הבא מטעמו ו/או מחדל ו/או הזנחה במילוי חובתו המקצועית. אחריות המציע תחול גם לגבי מקרים שיתגלו לאחר תום תקופת החוזה.
	5. המציע אחראי לכל נזק שייגרם לנכסים ו/או לרכוש שבבעלות המועצה ו/או התושבים הפרטיים כתוצאה מביצוע התחייבויותיו לפי חוזה זה .
	6. המועצה רשאית לעכב כל תשלומים המגיעים למציע ממנה עד לבירור סופי של כל תביעה ו/או דרישה כאמור לעיל.
	7. מבלי לפגוע באמור לעיל המציע יבטח את עצמו ועובדיו בכל הביטוחים הדרושים ויצרף פוליסות ביטוח מתאימות בתוקף לתקופת החוזה (צד ג', חבות מעבידים, נאמנות עובדים, תביעות צד ג' , רכוש וכיוצ"ב) והכל בהתאם לנספח הביטוחים.
	8. מבלי לפגוע באמור לעיל המציע ידווח בכתב למועצה ולמבטח על כל מקרה בו הוא נדרש בכתב לפצות תובע בקשר למתן שירותי הגביה וכן על התקיימות אירוע, מעשה או מחדל אשר עלול לגרור תביעה, אף אם לא נמסרה הודעה כאמור. המציע יהיה אחראי בלעדית בגין התוצאות הנובעות מאי קיום סעיף זה.
	9. המועצה תדווח למציע על כל מקרה בו נדרשה בכתב לפצות תובע בקשר למתן שירותי \_\_\_\_\_\_\_\_\_\_\_\_\_ ו/או ממעשה או מחדל הקשורים במישרין או בעקיפין בביצוע התחייבויות המציע לפי חוזה זה וכן על התקיימות אירוע, מעשה או מחדל אשר עלול לגרור תביעה, אף אם לא נמסרה הודעה כאמור.

**ולראיה באנו על החתום**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

 **חותמת המציע חתימת המציע תאריך**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

 **חותמת המועצה ראש המועצה גזבר המועצה**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 **תאריך חשב מלווה**

המועצה המקומית נחף

מכרז 2023/07

**נספח ביטוח**

# לכבוד

המועצה המקומית \_\_\_\_ (להלן: "**המועצה** ")

### אישור על קיום ביטוחים

א.נ.

**הנדון: אישור על קיום ביטוחים של \_\_\_\_\_\_\_\_\_\_\_\_\_\_\_\_\_(להלן: "המציע ")**

אני הח"מ \_\_\_\_\_\_\_\_\_\_\_\_\_\_\_\_\_\_\_\_\_חברה לביטוח בע"מ מצהירים בזאת כדלהלן:

1. אנו הוצאנו לבקשת המציע פוליסות לביטוח לעניין **מכרז \_\_\_\_\_\_\_\_\_\_\_\_** עבור המועצה המקומית \_\_\_\_\_\_\_\_\_\_\_\_, כמפורט להלן:
2. **בטוח אש מורחב לרכוש המציע** וכל ציוד נילווה המשמש את המציע במתן שירותי **\_\_\_\_\_\_\_\_\_\_\_\_\_\_\_\_**, לרבות נזקי טבע ורעידת אדמה, פריצה, נזק בזדון, שביתות והשבתות, נזקי מים, שיטפון, פגיעה תאונתית. הבטוח כפוף לסעיף ויתור על זכות התחלוף כלפי המועצה המקומית \_\_\_\_ ו/או מי מטעמה, למעט מי שגרם לנזק בזדון.
3. **ביטוח אחריות כלפי צד שלישי** המבטח את חבות המציע והבאים מטעמו על-פי דין בגין פגיעה ו/או נזק לגופו ו/או לרכושו של כל אדם ו/או גוף שהוא בגבול אחריות שלא יפחת מסך \_\_\_\_\_\_\_\_\_\_\_ ₪ לתובע למקרה וסך\_\_\_\_\_\_\_\_\_ ש"ח לתקופה.

מוצהר בזאת כי רכוש המועצה ו/או של מי מטעמה ייחשב כרכוש צד שלישי לצורך פוליסה זו.

**גבול אחריות לתובע: 1 מיליון ₪ .**

 **למקרה ולתקופה: 2 מיליון ₪.**

1. תקופת הביטוח בכל הפוליסות היא החל מ \_\_\_\_\_\_\_\_\_\_\_\_\_\_\_\_- ועד \_\_\_\_\_\_\_\_\_\_\_\_\_\_\_\_\_ (שני התאריכים נכללים), והן תחודשנה מאליהן מדי שנה לתקופה של שנה נוספת כל עוד ההסכם יהיה בתוקף.
2. הביטוח אינם כפופים לכל הגבלה בדבר חבות נובעת מ: אש, התפוצצות, אדים, שיטפון, בהלה, שביתות והשבתות וכן תביעות תחלוף מצד המוסד לבטוח לאומי.

1. הביטוח כאמור בסעיפים 1 א' ו-1 ב' יורחב לשפות את המועצה ו/או הבאים מטעמה בגין אחריותה למעשי ו/או מחדלי המציע .
2. אנו מאשרים כי בכל הביטוחים הנזכרים:
3. **המועצה נכללת כמבוטחת נוספת.**
4. **נכלל תנאי הקובע כי ביטול הפוליסות ו/או אי חידושן ו/או צמצומן יעשה בהודעה מוקדמת בכתב שתישלח בדואר רשום למועצה 60 יום לפני מועד הביטול ו/או החידוש ו/או הצמצום.**
5. המציע לבדו אחראי לתשלום הפרמיות עבור הביטוחים.
6. כל סעיף בפוליסות (אם יש כזה) המפקיע או מקטין או מגביל בדרך כלשהי את אחריות המציע ו/או מבטחיו כאשר קיים ביטוח אחר לא יופעל כלפי המועצה. **לגבי המועצה הביטוח על-פי הפוליסות הנ"ל הוא "ביטוח ראשוני" המזכה אותה במלוא השיפוי המגיע לפי תנאיו, ללא זכות תביעת השתתפות ממבטחי המועצה** **האחרים** .
7. ידוע לנו כי כתב זה מתקבל על ידיכם כאישור לקיום תנאי הביטוח בהסכם, ולפיכך לא יחול בו או בפוליסות שינוי ללא הסכמתם מראש ובכתב.

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

**תאריך חתימת חברת הביטוח**

**או סוכן הביטוח**

**פוליסת אש מורחב מס.\_\_\_\_\_\_\_\_\_\_**

**פוליסת ביטוח אחריות מקצועית מס' \_\_\_\_\_\_\_\_\_\_\_\_\_**

**פוליסת ביטוח צד שלישי מס' \_\_\_\_\_\_\_\_\_\_\_\_\_\_**

**פוליסת חבות מעבידים מס' \_\_\_\_\_\_\_\_\_\_\_\_\_\_**

**פוליסת נאמנות עובדים מס.\_\_\_\_\_\_\_\_\_\_\_\_\_\_\_\_\_\_**

**שם סוכן הביטוח: \_\_\_\_\_\_\_\_\_\_\_\_\_\_\_\_\_**

**כתובת: \_\_\_\_\_\_\_\_\_\_\_\_\_\_\_\_\_\_\_\_\_\_\_**

**טופס הצעה**

אני הח"מ: \_\_\_\_\_\_\_\_\_\_\_\_\_\_\_\_\_\_\_\_\_\_\_ ת.ז.: \_\_\_\_\_\_\_\_\_\_\_\_\_\_\_.

שכתובתי: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ת.ד. \_\_\_\_\_\_\_\_\_\_\_.

טלפון/טלפון נייד \_\_\_\_\_\_\_\_\_\_\_\_\_\_\_\_\_\_\_\_.

מגיש בזאת את הצעתי במכרז להפעלת המזנון, ההצעה עבור שנת לימודים החל משנת הלימודים 2023/2024 וזאת החל מיום 01/09/2023 **הצעתי הינה :**

|  |  |  |  |
| --- | --- | --- | --- |
| **בית הספר** | **מחיר שנתי** **₪**  | **תוספת באחוזים שאינה עולה על 20% למחיר השנתי**  | **מחיר שנתי לאחר התוספת** |
| **~~"אלעין" יסודי א'~~** | **אין מזנון** | **אין מזנון** | **אין מזנון** |
| **"סאמי עבדאלסלאם" יסדי ב'** | **50,000** |  |  |
| **יסודי ג'** | **24,000** |  |  |
| **מקיף אבן סינא חטיבת ביניים** | **40,000** |  |  |
| **מקיף אבן סינא - תיכון** | **40,000** |  |  |
| **מקיף אלרסאלה** | **80,000** |  |  |

**לא ניתן להציע תוספת שלילית למחיר השנתי שנקבע ע"י המועצה.**

**ידוע לי כי דמי השכירות ישולמו עבור כל תקופת השכירות , דהיינו גם בתקופה שבה המזנון סגור כפי שמוגדר בהסכם. המחיר לשכירות הוא מחיר לשנת לימודים מלאה.**

**הריני להצהיר, כי אי קיום פעילות מלאה בבית הספר, מכל סיבה שהיא, בין בחופשת החורף, האביב , הקיץ, חודש הרמדאן , שביתות ואירועים אחרים , אינה פוטרת אותי מתשלום דמי השכירות , והריני להצהיר כי בניתי את הצעתי לאור הנחה זו.**

**למען הסר ספק, הריני מצהיר כי אני מודע לכך שלא מתקיימים לימודים בבתי הספר בחופשת החורף, האביב, הקיץ וכי בחודש הרמדאן התלמידים וצוות בית הספר צמים. ואני מודע כי בבתי הספר היסודיים מסופקים ע"י משרד החינוך מנות חמות במשך ימי הלימודים לחלק מהתלמידים או לפי מה שיוחלט עליו במשרד החינוך. כמו כן , ידוע לי כי מחובתי לשלם דמי שכירות גם בגין ימי שביתה ואירועים אחרים שהם לא בשליטת המועצה.**

**ידוע לי כי על-פי תנאי המכרז ניתנת עדיפות לתושבי נחף.**

**ולראיה באתי על החתום**

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_
 שם חתימה תאריך

**נספח ערבות בנקאית**

**ערבות מכרז**

**לכבוד**

**מועצה מקומית נחף**

**א.נ**

**הנדון: כתב ערבות.**

על פי בקשת \_\_\_\_\_\_\_\_\_\_\_\_\_\_ ח.פ. /ע.מ. \_\_\_\_\_\_\_\_\_\_\_\_\_\_(להלן "ה**מבקש**") אנו ערבים בזה כלפיכם לסילוק כל סכום עד לסך של **5000 ₪ (חמשת אלפים שקלים חדשים)** וזאת בקשר עם השתתפותו במכרז **מס' 07/2023** השכרת מבנים להפעלת מזנונים בבתי הספר במועצה המקומית נחף (להלן : **"המועצה"**) ומוסדותיה, ולהבטחת מילוי תנאי המכרז לרבות חתימת המציע הזוכה על החוזה והבטחת המצאת כל המסמכים והאישורים הנדרשים תוך \_\_\_\_\_\_\_\_ ימים מיום שקיבל הודעה על זכייתו במכרז.

אנו מתחייבים לשלם לכם כל סכום או סכומים עד לסך הנ"ל תוך 14 יום מקבלת דרישתכם הראשונה בכתב שתגיע אלינו, מבלי להטיל עליכם לבסס או לנמק את דרישתכם בתהליך כלשהו או באופן כלשהו , או לדרוש את הסכום תחילה מאת המבקש בתביעה משפטית או בכל דרך אחרת , ומבלי לטעון כלפיכם טענת הגנה כלשהי שיכולה לעמוד למבקש בקשר לחיוב כלשהו כלפיכם.

אתם תהיו רשאים לדרוש מאתנו את תשלומו של הסכום הנ"ל בפעם אחת או במספר דרישות, שכל אחת מהן מתייחסת לחלק מהסכום הנ"ל בלבד, בתנאי שסך דרישותיכם לא יעלה על הסך הכולל הנ"ל.

ערבות זו הינה בלתי חוזרת ובלתי תלויה ולא ניתנת לביטול.

ערבות זו תישאר בתוקפה עד 28/12/2023 .

דרישה שתגיע אלינו אחרי 28/12/2023 לא תענה.

לאחר יום 28/12/2023 ערבות זו בטלה ומבוטלת.

ערבות זו אינה ניתנת להעברה והסבה בכל צורה שהיא.

דרישה בפקסימיליה ו/או בדואר ו/או במברק לא תחשב כדרישה לעניין כתב ערבות זה.

**תאריך: \_\_\_\_\_\_\_\_\_\_\_\_\_\_\_ בנק \_\_\_\_\_\_\_\_\_\_\_\_\_\_\_\_\_\_\_\_**

**נספח -** **ערבות ביצוע**

לכבוד

מועצה מקומית נחף

א.נ

הנדון: כתב ערבות.

על פי בקשת \_\_\_\_\_\_\_\_\_\_\_\_\_\_ ח.פ. /ע.מ. \_\_\_\_\_\_\_\_\_\_\_\_\_\_(להלן "המבקש") אנו ערבים בזה כלפיכם לסילוק כל סכום עד לסך של **\_\_\_\_\_\_\_\_\_\_ ₪ (.........................שקלים חדשים)** וזאת בקשר עם מכרז **מס' 07/2023 \_\_\_\_\_\_\_\_\_\_\_\_\_\_\_\_\_\_\_\_\_** במועצה מקומית **נחף**  (להלן : **"המועצה"**), ולהבטחת מילוי תנאי המכרז לרבות תנאי החוזה שנחתם בין המועצה לבין המבקש.

אנו מתחייבים לשלם לכם כל סכום או סכומים עד לסך הנ"ל תוך 14 יום מקבלת דרישתכם הראשונה בכתב שתגיע אלינו, מבלי להטיל עליכם לבסס או לנמק את דרישתכם בתהליך כלשהו או באופן כלשהו , או לדרוש את הסכום תחילה מאת המבקש בתביעה משפטית או בכל דרך אחרת , ומבלי לטעון כלפיכם טענת הגנה כלשהי שיכולה לעמוד למבקש בקשר לחיוב כלשהו כלפיכם.

אתם תהיו רשאים לדרוש מאתנו את תשלומו של הסכום הנ"ל בפעם אחת או במספר דרישות, שכל אחת מהן מתייחסת לחלק מהסכום הנ"ל בלבד, בתנאי שסך דרישותיכם לא יעלה על הסך הכולל הנ"ל.

ערבות זו הינה בלתי חוזרת ובלתי תלויה ולא ניתנת לביטול.

ערבות זו תישאר בתוקפה עד ............................

דרישה שתגיע אלינו אחרי **........................** לא תענה.

לאחר יום **........................** ערבות זו בטלה ומבוטלת.

ערבות זו אינה ניתנת להעברה והסבה בכל צורה שהיא.

דרישה בפקסימיליה ו/או בדואר ו/או במברק לא תחשב כדרישה לעניין כתב ערבות זה.

תאריך: \_\_\_\_\_\_\_\_\_\_\_\_\_\_\_ בנק \_\_\_\_\_\_\_\_\_\_\_\_\_\_\_\_\_\_